Video: Woonstelle ontruim toe huweliksaanbod skeefloop - Maroela Media
Die hyskraan bo-op die woonstelblok se dak in Nederland, 13 Desember 2014 Foto: ap, Algemeen Dagblad
Ses woonstelle moes Saterdag in Nederland ontruim word nadat 'n hyskraan omgeval het toe 'n man sy nooi wou vra om met hom te trou.
Algemeen Dagblad berig die man van Ijsselstein het die hyskraan gehuur en wou voor sy meisie se venster afsak, 'n liedjie speel en dan die Groot Vraag vra. Die hyskraan het egter omgeval en 'n groot gat in die bure se dak gelaat.
Die man kon darem veilig afklim en niemand is in die voorval beseer nie. Die koerant berig die meisie het darem "ja" geantwoord.
Arjan Stoopendaal het die volgende video op YouTube gelaai waar die hyskraan weer omval toe 'n groter hyskraan dit wou optel. Die dorp se burgemeester was ook op die toneel nadat die gebou onveilig verklaar is.